Document ID: 32015D0205

KOMISIJOS ĮGYVENDINIMO SPRENDIMAS (ES) 2015/205
2015 m. vasario 6 d.
kuriuo iš dalies keičiamas Sprendimas 2006/415/EB dėl tam tikrų apsaugos priemonių, susijusių su labai patogeniško paukščių gripo, kurį naminiams paukščiams Bulgarijoje sukėlė H5N1 potipio gripo virusas, protrūkiu
(pranešta dokumentu Nr. C(2015) 699)
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
atsižvelgdama į 2005 m. gruodžio 20 d. Tarybos direktyvą 2005/94/EB dėl paukščių gripo kontrolės Bendrijoje priemonių ir panaikinančią Direktyvą 92/40/EEB (3), ypač į jos 63 straipsnio 3 dalį,
atsižvelgdama į 2013 m. birželio 12 d. Europos Parlamento ir Tarybos reglamentą (EB) Nr. 576/2013 dėl gyvūnų augintinių vežimo nekomerciniais tikslais, kuriuo panaikinamas Reglamentas (EB) Nr. 998/2003 (4), ypač į jo 36 straipsnio 1 dalį,
kadangi:
(1)
Komisijos sprendimu 2006/415/EB (5) nustatytos tam tikros apsaugos priemonės, taikytinos siekiant neleisti plisti labai patogeniškam paukščių gripui, įtarus arba nustačius tos ligos protrūkį, ir nustatytos A ir B teritorijos. Šios teritorijos nurodytos lentelėje šio sprendimo priede;
(2)
Bulgarijoje patvirtinus labai patogeniško H5N1 potipio paukščių gripo protrūkį, ši valstybė narė, vadovaudamasi Sprendimu 2006/415/EB, ėmėsi apsaugos priemonių ir nustatė A ir B teritorijas pagal minėto sprendimo 4 straipsnį;
(3)
Komisija išnagrinėjo tas priemones bendradarbiaudama su Bulgarija ir mano, kad A ir B teritorijų, kurias nustatė šios valstybės narės kompetentinga institucija, ribos yra pakankamai toli nuo faktinės protrūkio vietos. Todėl galima patvirtinti Bulgarijos A ir B teritorijų ribas ir nustatyti šio suskirstymo į regionus trukmę;
(4)
A ir B teritorijos Bulgarijoje turėtų būti įtrauktos į Sprendimo 2006/415/EB priedą;
(5)
todėl Sprendimo 2006/415/EB priedas turėtų būti atitinkamai iš dalies pakeistas;
(6)
šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2006/415/EB priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje 2015 m. vasario 6 d.

Labels: 18
6